b'\n_START_ARTICLE_\nLida Turk\n_START_SECTION_\n\xc5\xbdivljenje in delo\n_START_PARAGRAPH_\nOsnovno \xc5\xa1olo, ni\xc5\xbejo gimnazijo in u\xc4\x8ditelji\xc5\xa1\xc4\x8de je kon\xc4\x8dala v Trstu. Po kon\xc4\x8danem \xc5\xa1olanju je obiskovala razne te\xc4\x8daje. Leta 1958 se je zaposlila v odvetni\xc5\xa1ki pisarni, 1. februarja 1961 pa je dobila slu\xc5\xbebo na Radiu Trst A, najprej kot strojepiska, kasneje pa kot urednica. Leta 1980 je za\xc4\x8dela samostojno oblikovati razne nize \xc4\x8cetrtkovih sre\xc4\x8danj, ki so obravnavali prisotnost in preteklost Slovencev na Primorskem. Nastale so serije oddaj s pri\xc4\x8devalci in oblikovalci primorske preteklosti v katerih so med drugimi sodelovali tudi Marija Berneti\xc4\x8d, Vladimir Kenda, Lipe Kosec, Antonija Koleri\xc4\x8d, Hubert Mo\xc4\x8dnik, Boris Mo\xc5\xbeina, Dor\xc4\x8de Sardo\xc4\x8d, Avgust Sfiligoj, Vladimir \xc5\xa0vara, Peter \xc5\xa0orli in Vladimir Turina._NEWLINE_Pri Zalo\xc5\xbebi tra\xc5\xa1kega tiska in koprski Lipi je 1983 iz\xc5\xa1la knjiga Dor\xc4\x8deta Sardo\xc4\x8da Tigrova sled, ki jo je Turkova po avtorjevi pripovedi zapisala, uredila in opremila z opombami. Leta 1985 je uredila bro\xc5\xa1uro Mladinski pevski zbor Glasbene matice-Trst, 10 let petja  V tisku je objavila tudi ve\xc4\x8d \xc4\x8dlankov. Njena trenutna bibliografija obsega 42 zapisov.'